У пасляваенныя гады ў раённым цэнтры Езярышчы пражывала звыш трох тысяч жыхароў. Пасля аб’яднання з Гарадоцкім раёнам паступова іх колькасць змяншаецца. Палову дамоў у пасёлку і навакольных вёсках скупілі жыхары Мурманска і Санкт-Пецярбурга. У сезон сем’ямі з’язджаюцца на свае лецішчы расіяне. Павялічваецца гандлёвая выручка ў райспажыўсаюзаўскіх крамах, дзе асартымент тавараў не горшы, чым у сталічных супермаркетах.